open-index/open-wikipedia-markdown huggingface dataset:
Ελληνικές αυτοδιοικητικές εκλογές 1975

Οι **δημοτικές εκλογές του 1975** πραγματοποιήθηκαν σε δύο γύρους σε όλη την Ελλάδα στις 30 Μαρτίου και (όπου δεν συγκεντρώθηκε το απαιτούμενο ποσοστό εκλογής από τους υποψηφίους) στις 6 Απριλίου 1975. Κύριο χαρακτηριστικό τους ήταν η εφαρμογή ενός νέου εκλογικού συστήματος, με βάση το οποίο ο υποψήφιος (δήμαρχος ή κοινοτάρχης) έπρεπε να συγκεντρώσει ποσοστό άνω του 50% των ψήφων ώστε να εκλεγεί. Σε αντίθετη περίπτωση, διεξάγεται επαναληπτική εκλογή την επόμενη Κυριακή.

Οι εκλογές έγιναν σε πολιτισμένα επίπεδα με υποχρεωτική συμμετοχή, σε 264 Δήμους και 5.761 Κοινότητες. έγιναν επαναληπτικές εκλογές σε 79 Δήμους. Στις κοινότητες και στους δήμους μέχρι 20.000 κατοίκων ίσχυσε η μονοσταυρία.

Ήταν οι πρώτες εκλογές στο είδος τους έπειτα από 10 χρόνια.

## Μεγάλοι δήμοι
Στους σημαντικότερους Δήμους της χώρας, το αποτέλεσμα κρίθηκε στο δεύτερο γύρο. Εξαίρεση αποτελεί ο Δήμος Αθηναίων, στον οποίο δήμαρχος εξελέγη στον πρώτο γύρο ο υποστηριζόμενος από το Κέντρο και την Αριστερά Ιωάννης Παπαθεοδώρου. Στη Θεσσαλονίκη, στον Πειραιά και σε άλλους δήμους ο νικητής κρίθηκε σε επαναληπτικό γύρο.

## Αποτελέσματα
*Όπου δεν αναφέρεται από τον πρώτο γύρο, σημαίνει ότι η εκλογή κρίθηκε στο δεύτερο γύρο.
*'Οπου αφορά Κοινότητα, αναγράφεται η λέξη Κοινότητα.

## Πηγές

*Τα Νέα, φύλλο 31/3/1975, σελ. 12-13. 
*Μακεδονία, φύλλο 31/3/1975, σελ. 4.
*Μακεδονία, φύλλο 7/4/1975, σελ. 1
*Ριζοσπάστης, 8/4/1975, σελ.6.

## Εξωτερικοί σύνδεσμοι
*

1975
98 (αριθμός)

Το **98** (ενενήντα οκτώ) είναι ο φυσικός αριθμός που βρίσκεται μετά από το 97 και πριν από το 99. Είναι ένας άρτιος αριθμός, αφού 98:2 = 49, δηλαδή διαιρείται με το 2, στο σύνολο των φυσικών αριθμών. Ο αριθμός 98 συμβολίζεται ως **XCVIII** στο ρωμαϊκό σύστημα αρίθμησης και ως ϟΗ΄ ή Ϟη΄ στο ελληνικό σύστημα αρίθμησης.

## Στα μαθηματικά
* Το 98 είναι ένας σύνθετος αριθμός,  αφού οι φυσικοί διαιρέτες του είναι 1, 2, 7, 14, 49 και 98, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 99.
* Το ανάπτυγμα πρώτων παραγόντων του 98 είναι 98 = 2·7².

## Το 98 στη Χημεία
* Ο ατομικός αριθμός 98 αντιστοιχεί στο καλιφόρνιο.

## Το 98 στην Αστρονομία
* Ο Μεσιέ 98 είναι ένας σπειροειδής γαλαξίας Σίφερτ σε απόσταση 60 εκατομμυρίων ετών φωτός στον αστερισμό Κόμη Βερενίκης.
*Η πτήση STS-98 είναι ο κωδικός που χαρακτηρίζει μια από τις αποστολές της NASA στον διεθνή διαστημικό σταθμό (ISS).

## Άλλες χρήσεις
*Τα Windows 98, ήταν δημοφιλές λειτουργικό σύστημα.

## Αναφορές και παρατηρήσεις


## Εξωτερικοί σύνδεσμοι

Κατηγορία:Σύνθετοι αριθμοί
Αφή

**Αφή** είναι η αίσθηση της επαφής με άλλα σώματα. Όργανο της αίσθησης είναι το δέρμα, το μεγαλύτερο όργανο στο ανθρώπινο σώμα. Αντικείμενο της αντίληψης είναι τα άλλα σώματα, καθώς και τα χαρακτηριστικά της επιφάνειάς τους.

Η αφή λειτουργεί με αισθητήρια νεύρα κάτω από το δέρμα. Τα αισθητήρια νεύρα έχουν διαφορετική κατανομή από σημείο σε σημείο του σώματος, μεγαλύτερη πυκνότητα υπάρχει στα άκρα, κυρίως στις παλάμες και το κεφάλι. Επιπλέον, κάθε αισθητήριο νεύρο αφορά ένα είδος πληροφορίας από όλα τα είδη που υπάρχουν. Κάποια αισθητήρια νεύρα αφορούν την καταστροφή των γύρω ιστών, είναι τα νεύρα που στέλνουν το σήμα του πόνου. Άλλα αισθητήρια νεύρα μετρούν τη θερμοκρασία, ενώ κάποια άλλα ενεργοποιούνται απλά με την επαφή.

Τα σήματα των αισθητήριων νεύρων συνδέονται στο νωτιαίο μυελό και από εκεί στον εγκέφαλο. Ο νωτιαίος μυελός αξιολογεί αυτά τα σήματα και ανιχνεύει αν χρειάζονται άμεσες αποφάσεις για προστασία του σώματος, τα λεγόμενα αντανακλαστικά.

Στους τυφλούς ανθρώπους η αφή εξελίσσεται σε σημείο που να μπορεί να υποκαταστήσει την όραση. Έτσι, μπορούν να «δουν» μέσω της θερμότητας αντικείμενα που βρίσκονται κοντά τους.

## Εξωτερικοί σύνδεσμοι

Κατηγορία:Αντίληψη
Κατηγορία:Αισθητικά συστήματα
Πορτογαλικό άνοιγμα

Το **Πορτογαλικό άνοιγμα** (*Portuguese Opening*) είναι ένα σκακιστικό άνοιγμα που αρχίζει με τις ακόλουθες χαρακτηριστικές κινήσεις (σε αλγεβρική σκακιστική γραφή):
:1. ε4 ε5
:2. Αβ5

Το Πορτογαλικό άνοιγμα είναι ένα ασυνήθιστο ανοικτό άνοιγμα. Σε αντιδιαστολή με την Ισπανική παρτίδα (1. ε4 ε5, 2. Ιζ3 Ιγ6, 3. Αβ5), καθυστερώντας την κίνηση Ιζ3, ο Λευκός αφήνει το πιόνι-"ζ" ελεύθερο να κινηθεί και διατηρεί τη δυνατότητα της κίνησης ζ4. Σε αντάλλαγμα όμως ο Λευκός δεν απειλεί άμεσα το μαύρο πιόνι στο ε5 και αυτό αφήνει ένα βαθμό ελευθερίας στο Μαύρο, που δεν πιέζεται να υποστηρίξει άμεσα το ακάλυπτο πιόνι του.

Αν ο Μαύρος απαντήσει με 2...Ιζ6, ο Λευκός μπορεί να προσπαθήσει ένα γκαμπί, με 3. δ4. Μια άλλη απάντηση του Μαύρου είναι 2...Ιγ6, πιθανώς προβλέποντας ότι ο Λευκός θα μεταβάλλει την παρτίδα σε Ισπανική, με 3. Ιζ3, αλλά πιο δημοφιλής είναι απόπειρα απώθησης του λευκού αξιωματικού με 2...γ6. Στην τελευταία περίπτωση, η παρτίδα μπορεί να συνεχιστεί ως εξής: 3. Αα4, Ιζ6 και πλέον ο Λευκός μπορεί να παίξει 4. Ιγ3 ή 4. Βε2.

Ο Γκράχαμ Μπάργκες (*Graham Burgess*) σημειώνει ότι το Πορτογαλικό άνοιγμα μοιάζει σαν μια Ισπανική παρτίδα στην οποία ο λευκός «ξέχασε» να παίξει 2. Ιζ3. Ωστόσο, το Πορτογαλικό άνοιγμα δεν είναι τόσο κακό ή ανόητο, όσο αρχικά φαίνεται και ο Μαύρος πρέπει να συνεχίσει με προσοχή.

## Παραπομπές


## Πηγές
* Chess.com: 227 Games

## Εξωτερικοί σύνδεσμοι
* Αγγλόφωνα βικιβιβλία: Chess Opening Theory: Portuguese Opening

Κατηγορία:Σκακιστικά ανοίγματα
Εθνική Αυστρίας (ποδόσφαιρο ανδρών)

Η **εθνική ομάδα ποδοσφαίρου της Αυστρίας** εκπροσωπεί την Αυστρία στις διεθνείς διοργανώσεις ποδοσφαίρου και ελέγχεται από την Αυστριακή Ποδοσφαιρική Ομοσπονδία, η οποία είναι μέλος της ΟΥΕΦΑ.

## Ιστορία
### Παγκόσμιο Κύπελλο
Έχει προκριθεί σε επτά περιπτώσεις σε τελική φάση Παγκοσμίου Κυπέλλου, με πιο πρόσφατη το 1998. Η πρώτη της συμμετοχή ήταν το 1934, όταν έφτασε στον μικρό τελικό, όπου έχασε από τη Γερμανία, καταλαμβάνοντας έτσι την 4η θέση. Στη δεύτερη συμμετοχή της, το 1954, κατάφερε να νικήσει στον μικρό τελικό την Ουρουγουάη και να πάρει την 3η θέση. Αυτές είναι και οι δύο καλύτερες πορείες της. Το 1958, 1990 και το 1998 έμεινε στη φάση των ομίλων, ενώ το 1978 και το 1982 κατάφερε να φτάσει ως τη δεύτερη φάση.

### Ευρωπαϊκό Πρωτάθλημα
Στο Ευρωπαϊκό Πρωτάθλημα έχει μόνο μια συμμετοχή σε τελική φάση, το 2008, όταν συνδιοργάνωσε τον θεσμό μαζί με την Ελβετία. Αποκλείστηκε από τη φάση των ομίλων, μαζεύοντας μόνο έναν βαθμό.

## Στατιστικά
Πρώτος ποδοσφαιριστής σε συμμετοχές για την εθνική Αυστρίας είναι ο Αντρέας Χέρζογκ, με 103 συμμετοχές, ενώ πρώτος σκόρερ όλων των εποχών είναι ο Άντον Πόλστερ με 44 τέρματα. Η καλύτερη θέση που έχει πάρει στην κατάταξη της ΦΙΦΑ είναι η 17η τον Μάιο του 1999, ενώ η χειρότερη είναι η 105η τον Ιούλιο του 2008.Κάρνεϊ Τσαλγιουμέκα

## Δείτε ακόμη
*Εθνική Αυστρίας (ποδόσφαιρο γυναικών)
*Εθνική Αυστρίας Κ-21 (ποδόσφαιρο ανδρών)
*Εθνική Αυστρίας Κ-19 (ποδόσφαιρο ανδρών)
*Εθνική Αυστρίας Κ-17 (ποδόσφαιρο ανδρών)

## Παραπομπές


## Εξωτερικοί σύνδεσμοι

*  

Κατηγορία:Εθνική Αυστρίας (ποδόσφαιρο)
105 (αριθμός)

Το **105** (εκατόν πέντε) είναι ο φυσικός αριθμός που βρίσκεται μετά από το 104 και πριν από το 106. Είναι περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 105 συμβολίζεται ως **CV** στο ρωμαϊκό σύστημα αρίθμησης και ως ΡΕ΄ ή **ρε΄** στο ελληνικό σύστημα αρίθμησης.

## Στα μαθηματικά
* Το 105 είναι ένας σύνθετος αριθμός,  αφού οι φυσικοί διαιρέτες του είναι 1, 3, 5, 7, 15, 21, 35  και 105, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 106.
* Το ανάπτυγμα πρώτων παραγόντων του 105 είναι 105 = 3 · 5 · 7.
* Το 105 είναι σφηνικός αριθμός καθώς το ανάπτυγμα των πρώτων παραγόντων του είναι τρεις πρώτοι αριθμοί (3, 5, 7).

## Το 105 στη Χημεία
* Ο ατομικός αριθμός 105 αντιστοιχεί στο ντούμπνιο.

## Το 105 στην Αστρονομία
* Ο Μεσιέ 105 είναι ένας ελλειπτικός γαλαξίας σε απόσταση 32 εκατομμυρίων ετών φωτός, στον αστερισμό Λέοντα.

## Αναφορές και παρατηρήσεις


## Εξωτερικοί σύνδεσμοι

Κατηγορία:Σύνθετοι αριθμοί
Ιωάννης Τσαλουχίδης

Ο **Ιωάννης Τσαλουχίδης** (1924 - 16 Ιουλίου 1999) ήταν Έλληνας πολιτικός και συγγραφέας. ποντιακής καταγωγής, υπηρέτησε ως βουλευτής Α΄ Θεσσαλονίκης από το 1986 ως το 1989. Την περίοδο 1980-81 ο Ιωάννης Τσαλουχίδης ήταν διοικητής της 247 περιφέρειας του Ροταριανού Ομίλου, με έδρα τη Θεσσαλονίκη.
Υπηρέτησε επίσης ως γενικός γραμματέας του υπουργείου Μακεδονίας-Θράκης.

## Βουλευτής
Πολιτεύτηκε στη Θεσσαλονίκη, όπου είχε υπηρετήσει και ως δημοτικός σύμβουλος. Ο Τσαλουχίδης έγινε βουλευτής με τη Νέα Δημοκρατία μετά την παραίτηση του βουλευτή Σωτήρη Κούβελα που είχε κερδίσει τις εκλογές του 1985 αλλά παραιτήθηκε για να αναλάβει τα καθήκοντά του ως Δημάρχου Θεσσαλονίκης, στις 31 Δεκεμβρίου 1986. Έτσι, ο Τσαλουχίδης υπηρέτησε το υπόλοιπο της θητείας του Κούβελα στην έδρα της Α΄ Θεσσαλονίκης, ως τον Ιούνιο του 1989.

## Έργα

*"Τα μεγάλα ιστορικά αινίγματα της εποχής μας Από το 1830 ως το 1995" (με τους: Στ. Παπαθεμελή, Ε. Εμμανουηλίδη κ. ά.), επιμ. Αριστ. Κεσόπουλος, εκδ. Αλέξανδρος, 1990, ISBN 9789607750372
*"Τα μεγάλα ιστορικά αινίγματα της εποχής μας Από το 1940 ως το 1995" (με τους: Στ. Παπαθεμελή, Ε. Εμμανουηλίδη κ. ά.), επιμ. Αριστ. Κεσόπουλος, εκδ. Αλέξανδρος, 1990, ISBN 9789607750365
*"Τα μεγάλα ιστορικά αινίγματα της εποχής μας Από το 1830 ως το 1995" (με τους: Στ. Παπαθεμελή, Ε. Εμμανουηλίδη κ. ά.), επιμ. Αριστ. Κεσόπουλος, εκδ. Αλέξανδρος, 1990, ISBN 9789607750389
*"Η Μακεδονία και η ιστορική ενοχή", εκδόσεις Κυριακίδη, 1994. ISBN 9789603432746
*"Ελλάς - Τουρκία, εμπρός ολοταχώς για το 1930"  εκδόσεις Κυριακίδη, 1994. ISBN 9789603432807

## Παραπομπές


Κατηγορία:Έλληνες συγγραφείς του 20ού αιώνα
Κατηγορία:Βουλευτές Α΄ Θεσσαλονίκης
Κατηγορία:Βουλευτές εκλεγμένοι με τη Νέα Δημοκρατία
Συμμετοχή της Αυστραλίας στους Θερινούς Ολυμπιακούς Αγώνες 1896

Ένας αθλητής από τη Βικτώρια, τη βρετανική αποικία που αργότερα έγινε μία από τις έξι πολιτείες της **[[Αυστραλία]]ς**, συμμετείχε στους **[[Θερινοί Ολυμπιακοί Αγώνες 1896|Θερινούς Ολυμπιακούς Αγώνες του 1896]]** στην Αθήνα.

Ο Έντγουϊν Φλακ γεννήθηκε στην Αγγλία και σε ηλικία 5 ετών μετανάστευσε με την οικογένειά του στην Αυστραλία. Την εποχή των Αγώνων κατοικούσε στο Λονδίνο, καθώς είχε σταλεί για περαιτέρω εκπαίδευση στη λογιστική, όμως θεωρήθηκε Αυστραλός αθλητής από τη Διεθνή Ολυμπιακή Επιτροπή, καθώς έζησε το μεγαλύτερο μέρος της ζωής του στη χώρα της Ωκεανίας.

Εκτός από τη συμμετοχή της Μεγάλης Βρετανίας, η σημαία του Ηνωμένου Βασιλείου χρησιμοποιήθηκε και για τις αποκίες της Αυστραλίας που τότε ανήκαν στο Ηνωμένο Βασίλειο.

Ο Φλακ συμμετείχε σε πέντε αγωνίσματα, κερδίζοντας μετάλλιο σε τρία από αυτά. Όμως, το χάλκινο μετάλλιο που κατέκτησε στο αγώνισμα του διπλού της αντισφαίρισης με συμπαίκτη τον Βρετανό Τζορτζ Ρόμπερτσον καταχωρήθηκε στη Μικτή ομάδα και όχι στην Αυστραλία. 

## Νικητές
*Για περισσότερες πληροφορίες: [[Πίνακας μεταλλίων Θερινών Ολυμπιακών Αγώνων 1896]] και [[Κατάλογος νικητών Θερινών Ολυμπιακών Αγώνων 1896]]*

Η Αυστραλία κατέκτησε την όγδοη θέση στον πίνακα μεταλλίων με δύο χρυσά μετάλλια.

## Αποτελέσματα ανά άθλημα
### [[Αρχείο:Tennis_pictogram.svg|25px]] Αντισφαίριση

Στο αγώνισμα του απλού, ο Φλακ ηττήθηκε στον μοναδικό αγώνα που έλαβε μέρος.

----

### [[Αρχείο:Athletics_pictogram.svg|25px]] Στίβος

Και τα δύο χρυσά μετάλλια του Φλακ ήρθαν σε αγωνίσματα στίβου. Έλαβε μέρος σε τρία αγωνίσματα, με τον μαραθώνιο να είναι το μοναδικό στο οποίο δεν κατάφερε να τερματίσει.

## Εξωτερικοί σύνδεσμοι
*Αυστραλίανή Ολυμπιακή Επιτροπή 

Αυστραλία
Κατηγορία:Αθλητισμός στην Αυστραλία
Γεύση

Η **γεύση** είναι μία αίσθηση. Όργανο αντίληψης είναι η γλώσσα, ενώ το αντικείμενο αντίληψης είναι η χημική σύσταση των τροφών. Συμπληρώνεται με την αίσθηση της αφής της γλώσσας, καθώς και με την αίσθηση της όσφρησης αλλά και της ακοής.

Παλαιότερα θεωρούσαμε ότι οι στοιχειώδεις γεύσεις που συνθέτουν το αποτέλεσμα της αίσθησης είναι τέσσερις. Το γλυκό, το αλμυρό, το ξινό και το πικρό. Τα τελευταία χρόνια έχει προστεθεί και μια πέμπτη στοιχειώδης γεύση, το ουμάμι. Το ουμάμι σχετίζεται με το κρέας και οφείλεται στην παρουσία αμινοξέων.

## Λειτουργία της γεύσης

Πάνω στη γλώσσα, αλλά και στο εσωτερικό των μάγουλων και στα χείλη, υπάρχουν πάρα πολλά κύτταρα, οι γευστικοί κάλυκες. Κάθε γευστικός κάλυκας εξειδικεύεται σε μία μόνο από τις πέντε γεύσεις. Ένας διαδεδομένος μύθος, αναθέτει κάθε γεύση σε διαφορετική περιοχή της γλώσσας. Στην πραγματικότητα, κάθε γεύση μπορεί να ανιχνευθεί από όλες τις περιοχές της γλώσσας.

## Οι γεύσεις
Το ερέθισμα για μια γεύση στον άνθρωπο ξεκινάει, όταν εισέλθει μια χημική ουσία στο στόμα του. Για να αντιληφθεί ο άνθρωπος τη γεύση, η χημική ουσία πρέπει να βρίσκεται από μια συγκέντρωση και πάνω. Η ελάχιστη συγκέντρωση της χημικής ουσίας που απαιτείται ώστε να αντιληφθεί ο άνθρωπος τη γεύση, ονομάζεται ευαισθησία.

***[[Γλυκύτητα|Γλυκό]]**: Αυτήν τη γεύση έχουν τροφές με σάκχαρα. Τροφές με σάκχαρα είναι πλούσιες σε ενέργεια και τις χρειάζεται καθημερινά ο οργανισμός. Όλοι οι άνθρωποι έχουν μια γεννητική προδιάθεση για προτίμηση σε τροφές με αυτή τη γεύση. Η ευαισθησία μας στο γλυκό είναι στα 100mmol.
***Αλμυρό**: Αυτήν τη γεύση έχουν τροφές με άλατα. Το πιο συνηθισμένο άλας στα φαγητά είναι το αλάτι. Η ευαισθησία μας στο αλμυρό είναι περίπου ίση με το γλυκό.
***Ξινό**: Αυτήν τη γεύση έχουν τροφές με οξέα. Αν και πολλές τροφές έχουν οξέα, μεγάλες ποσότητες μπορεί να είναι επιζήμιες για τον οργανισμό. Είμαστε περίπου 10 φορές πιο ευαίσθητοι στο ξινό από ότι στο αλμυρό και το γλυκό (δηλαδή απαιτείται 10 φορές μικρότερη συγκέντρωση χημικής ουσίας).
***Πικρό**: Αν και κάποιες έχουν φυσικά πικρή γεύση, αυτή τη γεύση έχουν τροφές χαλασμένες, μουχλιασμένες ή σαπισμένες. Είμαστε 100 φορές πιο ευαίσθητοι στο πικρό από ότι στο αλμυρό και το γλυκό (δηλαδή απαιτείται 100 φορές μικρότερη συγκέντρωση χημικής ουσίας).
***[[Ουμάμι]]**: Δεν υπάρχει ομοφωνία ότι ανήκει στις βασικές γεύσεις. Σχετίζεται με την παρουσία κάποιων πρωτεϊνών και συναντάται σε τροφές όπως το τυρί, η σόγια, η τομάτα, κτλ. Η λέξη *ουμάμι* προέρχεται από τα ιαπωνικά. Είμαστε περίπου τόσο ευαίσθητοι όσο στο ξινό. 

## Χρησιμότητα της γεύσης
Η γεύση πληροφορεί τον άνθρωπο για τη χημική σύσταση μιας τροφής βοηθώντας τον να αποφύγει ακατάλληλες τροφές. Επιπλέον, η γλώσσα στέλνει πληροφορίες στο στομάχι για τη χημική σύσταση, ώστε αυτό να γίνει όσο το δυνατόν καλύτερη χώνεψη. Η γεύση καθορίζει αν θα καταναλωθεί μια τροφή ή όχι, όπως και τις γευστικές προτιμήσεις. Η ζήτηση για αισθητική απόλαυση μέσω της γεύσης οδήγησε στην ανάπτυξη της γαστρονομίας, της τέχνης της μαγειρικής, η οποία μεταξύ άλλων προσθέτει ελκυστικές γεύσεις στα φαγητά.

## Παραπομπές


## Εξωτερικοί σύνδεσμοι

Κατηγορία:Αντίληψη
Κατηγορία:Αισθητικά συστήματα
Συμμετοχή της Αυστρίας στους Θερινούς Ολυμπιακούς Αγώνες 1896

Τρεις αθλητές από την **[[Αυστρία]]** συμμετείχαν σε τρία αθλήματα στους **[[Θερινοί Ολυμπιακοί Αγώνες 1896|Θερινούς Ολυμπιακούς Αγώνες του 1896]]** στην Αθήνα. Η Αυστρία ήταν μέρος της Αυστροουγγαρίας εκείνη την εποχή, όμως τα αποτελέσματα των αθλητών καταγράφονται ξεχωριστά.

## Νικητές
*Για περισσότερες πληροφορίες: [[Πίνακας μεταλλίων Θερινών Ολυμπιακών Αγώνων 1896]] και [[Κατάλογος νικητών Θερινών Ολυμπιακών Αγώνων 1896]]*

Η Αυστρία κατέκτησε την έβδομη θέση στον πίνακα μεταλλίων με δύο χρυσά, ένα ασημένιο και δύο χάλκινα μετάλλια.

| width=78% align=left valign=top |

| width=22% align=left valign=top |

## Αποτελέσματα ανά άθλημα
[thumb|right|150px|Ο [Πάουλ Νόιμαν]]

### [[Αρχείο:Swimming_pictogram.svg|25px]] Κολύμβηση

Δύο κολυμβητές, ο Πάουλ Νόιμαν και ο Ότο Χέρσμαν, πήραν μέρος στους Αγώνες και κατέκτησαν από ένα μετάλλιο.
 

----

### [[Αρχείο:Fencing_pictogram.svg|25px]] Ξιφασκία

Ο Άντολφ Σμαλ πήρε μέρος στο αγώνισμα της σπάθης, στο οποίο κέρδισε μόλις τον ένα από τους τέσσερις αγώνες του και κατέλαβε την τέταρτη θέση στην τελική βαθμολογία.

[thumb|right|150px|Ο [Άντολφ Σμαλ]]

----

### [[Αρχείο:Cycling pictogram.svg|25px]] Ποδηλασία

Όλα τα μετάλλια του Σμαλ προήλθαν από τα αγωνίσματα της ποδηλασίας. Πήρε μέρος σε τέσσερα αγωνίσματα και κατέκτησε τρία μετάλλια: ένα χρυσό και δύο χάλκινα. Στο αγώνισμα της ατομικής χρονομέτρησης, ο Σμαλ αναδείχθηκε ισόπαλος στη δεύτερη θέση με τον Έλληνα Σταμάτη Νικολόπουλο και οι δυο τους οδηγήθηκαν σε νέο αγώνα, όπου ο νικητής θα κατακτούσε τη δεύτερη θέση και ο ηττημένος την τρίτη. Ο Σμαλ δεν κατάφερε να κερδίσει και περιορίστηκε στο χάλκινο μετάλλιο.

Αυστρια
Κατηγορία:Αθλητισμός στην Αυστρία
Διονύσιος Ρώμας (συγγραφέας)

Ο **Διονύσιος Ρώμας** (1906 - 9 Νοεμβρίου 1981) ήταν Έλληνας λογοτέχνης και πολιτικός από τη Ζάκυνθο. Τη δεκαετία του 1960 χρημάτισε βουλευτής με το κόμμα της ΕΡΕ (εξελέγη για πρώτη φορά το 1958 και επανεξελέγη το 1961). Έγραψε χρονογραφήματα, πεζά, ποιήματα, θεατρικά έργα και μετέφρασε ξένους συγγραφείς. Μεταξύ άλλων τιμήθηκε με το Κρατικό βραβείο θεατρικού έργου για το έργο του *Ζακυνθινή Σερενάτα* (1938), το βραβείο των Δώδεκα (1957), το Κρατικό Βραβείο (1972) και το Αριστείο Γραμμάτων και Τεχνών της Ακαδημίας Αθηνών (1981) για το σύνολο του έργου του.

## Βιογραφία
Γεννήθηκε και πέθανε στην Αθήνα. Καταγόταν από παλιά, αρχοντική οικογένεια της Ζακύνθου. Ήταν γιος του Αλεξάνδρου Ρώμα, πρώην υπουργού και προέδρου της Βουλής. Μητέρα του ήταν η Σοφία, κόρη του Χρηστάκη-Ζωγράφου. Σπούδασε φιλολογία στη Γερμανία και εργάστηκε ως δημοσιογράφος στον έντυπο Τύπο, όπου έγραψε χρονογραφήματα. Επίσης, ήταν συνεργάτης του ΕΙΡ, γράφοντας πολλά θεατρικά έργα για το ραδιόφωνο, εγκαινιάζοντας την παρουσίαση θεατρικών έργων διά αυτού του μέσου. Διετέλεσε γενικός γραμματέας στο Άρμα Θέσπιδος του Εθνικού Θεάτρου (1936). Ήταν παντρεμένος με τη Μαρία Σπηλιωτάκη.

## Επιλεγμένα έργα
*"Ζακυνθινή σερενάτα" (1938)
*"Τρεις κόσμοι" (1951)
*"Ιδού ο Νυμφίος έρχεται" (1956) (τιμήθηκε με 2ο βραβείο από τον ΕΟΤ)
*"Το Ζαμπελάκι" (1957)
*"Τα ζακυνθινά" (επιφυλλίδες) (1957, βραβείο των Δώδεκα)
*"Ο Καζανόβας στην Κέρκυρα" (γράφτηκε το 1958 και ανεβάστηκε από το Εθνικό Θέατρο τον Ιανουάριο του 1978)
*"Περίπλους 1570 - 1870: Φανταστικό χρονικό σε τρεις τριλογίες"
**Πρώτη τριλογία: "Οι Νταβιτσέντσα (1570 - 1670)"
***"Ο σοπρακόμιτος", τόμος α' / εκδ. Εστία, 1968 & τόμος β' / εκδ. Εστία, 1969
***"Το ρεμπελιό των ποπολάρων", τόμοι α' και β' / εκδ. Εστία, 1972 
***"Ο θρήνος της Κάντιας", τόμος α' / εκδ. Εστία, 1973  & τόμος β' / εκδ. Εστία, 1974
**Δεύτερη τριλογία: "Το φως που καίει"
***"Ο κόντες", εκδ. Εστία, 1975
***"Αντάτζιο και Φούγκα", τόμοι α' και β' / εκδ. Εστία, 1981

## Εξωτερικοί σύνδεσμοι
*Βιογραφία στο Biblionet.gr

## Βιβλιογραφία
*Γ.[αραντούδης], Ε.[υριπίδης] και Θ.[εοφάνη], Γ.[εωργία], "Διονύσιος Ρώμας", *Λεξικό Νεοελληνικής Λογοτεχνίας*, σ. 1954-1955, Εκδόσεις Πατάκη, Αθήνα 2007.
*Μουσμούτης, Διονύσης Ν., *Ο Ρώμας και το θέατρο*, Αθήνα 2002.  
*Μουσμούτης, Διονύσιος Ν., "Επιστολές του Διονύση Ρώμα στον Κωστή Μπαστιά", περ. *Επτανησιακά Φύλλα*, σσ. 873-912, Ζάκυνθος, Φθινόπορο 2003.

## Παραπομπές


Κατηγορία:Έλληνες συγγραφείς του 20ού αιώνα
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές Ζακύνθου
Κατηγορία:Βραβευθέντες Ακαδημίας Αθηνών
Τετραφθοριούχο πλουτώνιο

Το **Τετραφθοριούχο Πλουτώνιο** είναι μία χημική ένωση με τον τύπο PuF4. Όπως όλες τις ενώσεις πλουτωνίου, υπόκειται σε έλεγχο στο πλαίσιο της πυρηνικής συνθήκης περί μη διάδοσης των πυρηνικών όπλων.

Μεταλλικό πλουτώνιο παράγεται από αντίδραση τετραφθοριούχου πλουτωνίου με βάριο, ασβέστιο, ή λίθιο στους 1200&nbsp;°C:

:PuF4 + 2 Ba → 2 BaF2 + Pu
:PuF4 + 2 Ca → 2 CaF2 + Pu
:PuF4 + 4 Li → 4 LiF + Pu

Κατηγορία:Ενώσεις πλουτωνίου
Κατηγορία:Ανόργανες ενώσεις φθορίου
Μπέμπα Μπλανς

Η **Μπέμπα Μπλανς** (καλλιτεχνικό ψευδώνυμο της **Αγγελικής Κωνσταντοπούλου**, Αθήνα, 21 Ιουνίου 1944 - 7 Σεπτεμβρίου 2017) ήταν Ελληνίδα τραγουδίστρια.

## Βιογραφία
Εμφανίστηκε στο τραγούδι το 1964, ερμηνεύοντας το τραγούδι του Γιώργου Ζαμπέτα *Καλώς όρισες βρε Γιώργη*. Δυο χρόνια αργότερα (1966), ερμήνευσε τα τραγούδια *Μιας πεντάρας νιάτα* και *Το καράβι* του ίδιου δημιουργού. Με αυτά τα τραγούδια πέρασε στο πάνθεον του ελληνικού τραγουδιού και καθιερώθηκε ως τραγουδίστρια. 

Είχε συνεργαστεί με αρκετούς καλλιτέχνες όπως με την Μαρινέλλα, τον Στράτο Διονυσίου και τον Γιάννη Πουλόπουλο καθώς και με αρκετούς συνθέτες όπως με τον Γιώργο Μητσάκη, τον Γιάννη Καραμπεσίνη και τον Γιάννη Σπανό.

Η Μπέμπα Μπλανς τροφοδότησε την έμπνευση μεγάλων δημιουργών όπως του Γιώργου Ζαμπέτα ο οποίος την αποκαλούσε "Μπεμπέκα βελούδο" και με τον οποίο συνεργάστηκε σε πολλά τραγούδια.

Στο θέατρο συμμετείχε στην παράσταση "Πεθαίνω σαν Χώρα" του Δημήτρη Δημητριάδη, σε σκηνοθεσία Μιχαήλ Μαρμαρινού, η οποία παρουσιάστηκε το 2013 στα πλαίσια του Φεστιβάλ Αθηνών.

Πέθανε στις 7 Σεπτεμβρίου 2017, μετά από χρόνια μάχη με βαριάς μορφής αναιμία σε ηλικία 73 ετών.

Κατηγορία:Ελληνίδες τραγουδίστριες
80 (αριθμός)

Το **80** (ογδόντα) είναι ο φυσικός αριθμός που βρίσκεται μετά από το 79 και πριν από το 81. Είναι άρτιος αριθμός, αφού 80:2 = 40, δηλαδή διαιρείται με το 2, στο σύνολο των φυσικών αριθμών. Ο αριθμός 80 συμβολίζεται ως **LXXX** στο ρωμαϊκό σύστημα αρίθμησης και ως **Π´** στο ελληνικό σύστημα αρίθμησης.

## Στα μαθηματικά
* Το 80 είναι σύνθετος αριθμός, αφού οι φυσικοί διαιρέτες του είναι 1, 2, 4, 5, 8, 10, 16, 20, 40 και 80, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 81.
* Το 80 είναι υπερτέλειος αριθμός, αφού το άθροισμα των διαιρετών του, πλην του εαυτού του, είναι μεγαλύτερο από τον ίδιο.
* Το ανάπτυγμα πρώτων παραγόντων του 80 είναι 80 = 24· 5.

## Το 80 στη Χημεία
* Ο ατομικός αριθμός 80 αντιστοιχεί στον υδράργυρο.

## Το 80 στην Αστρονομία
* Το Μεσιέ 80, γνωστό και ως NGC 6093, είναι σφαιρωτό σμήνος σε απόσταση περίπου 32.600 ετών φωτός στον αστερισμό Σκορπιός.

## Αναφορές και παρατηρήσεις


## Εξωτερικοί σύνδεσμοι
* 
* 

Κατηγορία:Υπερτέλειοι αριθμοί
Half Japanese

Οι **Half Japanese** είναι εναλλακτικό ροκ συγκρότημα από την Μέριλαντ που σχηματίστηκε το 1975. Αν και δεν γνώρισε ιδιαίτερη εμπορική επιτυχία, θεωρείται ένα από τα πιο σημαντικά συγκροτήματα της εποχής του.

## Μέλη
* Jad Fair - κιθάρα, φωνή
* David Fair - φωνή
* Jason Willet - κιθάρα
* Jason Slugget - μπάσο
* Gilles Reider - κρουστά

### Πρώην Μέλη
* Maureen Tucker - κρουστά

## Δισκογραφία
* *Half Alive* (1977)
* *Calling All Girls* 7" (1977)
* *Mono/No No* 7" (1978)
* *Half Gentlemen/Not Beasts* (1980)
* *Loud* (1981)
* *Spy/I know how it Feels...Bad/My Knowledge Was Wrong* 7" (1981)
* *Horrible* (1982)
* *50 Skidillion Watts Live* (1984)
* *Our Solar System* (1985)
* *Sing No Evil* (1985)
* *Music To Strip By* (1987) -- (1993) re-release has bonus tracks
* *U.S. Teens Are Spoiled Bums* 7" (1988)
* *[[Charmed Life (Half Japanese album)|Charmed Life]]* (1988)
* *Real Cool Time/What Can I Do/Monopoly EP* (1989)
* *the Band That Would Be King* (1989)
* *We Are They Who Ache with Amorous Love* (1990)
* *T For Texas/Go Go Go Go* 7" (1990)
* *Everybody Knows, Twang 1 EP* (1991)
* *4 Four Kids EP* (1991)
* *Eye of the Hurricane/Said and Done/U.S. Teens are Spoiled Bums/Daytona Beach EP* (1991)
* *Fire In the Sky* (1993)
* *Postcard EP* (1991)
* *Best Of Half Japanese* (1993)
* *Boo: Live in Europe 1* (1994)
* *Hot* (1995)
* *Greatest Hits* (1995)
* *Best Of Half Japanese Vol. 2* (1995)
* *Bone Head* (1997)
* *Heaven Sent* (1997)
* *Hello* (2001)

## Εξωτερικοί σύνδεσμοι
* www.halfjapanese.co.uk
* www.jadfair.org

Κατηγορία:Οικογενειακά μουσικά συγκροτήματα
Κατηγορία:Αμερικανικά punk rock συγκροτήματα
Κατηγορία:Rock συγκροτήματα από Μίσιγκαν
90 (αριθμός)

Το **90** (ενενήντα) είναι ο φυσικός αριθμός που βρίσκεται μετά από το 89 και πριν από το 91. Είναι ένας άρτιος αριθμός, αφού 90:2 = 45, δηλαδή διαιρείται με το 2, στο σύνολο των φυσικών αριθμών. Ο αριθμός 90 συμβολίζεται ως **XC** στο ρωμαϊκό σύστημα αρίθμησης και ως ϟ΄ ή Ϟ΄ στο ελληνικό σύστημα αρίθμησης.

## Στα μαθηματικά
* Το 90 είναι ένας σύνθετος αριθμός, αφού οι φυσικοί διαιρέτες του είναι 1, 2, 3, 5, 6, 9, 10, 15, 18, 30, 45 και 90, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 91.
* Το 90 είναι υπερτέλειος αριθμός, αφού το άθροισμα των διαιρετών του, πλην του εαυτού του, είναι μεγαλύτερο από τον ίδιο.
* Το ανάπτυγμα πρώτων παραγόντων του 90 είναι 90 = 2 · 32· 5
* Το 90 είναι αριθμός Harshad στο δεκαδικό σύστημα, αφού 9 + 0 = 9, δηλαδή το άθροισμα των ψηφίων του είναι διαιρέτης του. 

## Το 90 στη Χημεία
* Ο ατομικός αριθμός 90 αντιστοιχεί στο θόριο.

## Το 90 στην Αστρονομία
* Ο Μεσιέ 90 είναι ένας σπειροειδής γαλαξίας Σίφερτ σε απόσταση περίπου 60 εκατομμυρίων ετών φωτός στον αστερισμό της Παρθένου.

## Αναφορές και παρατηρήσεις


## Εξωτερικοί σύνδεσμοι
* 
* 

Κατηγορία:Υπερτέλειοι αριθμοί
Κουτρούλη Ηλείας

Το **Κουτρούλη** ήταν παλιό χωριό-οικισμός της Ηλείας, κατεστραμμένο σήμερα. Το Κουτρούλη βρισκόταν στα νότια της Ηλείας στη περιοχή της πρώην επαρχίας Ολυμπίας και κοντά στην Αλιφείρα. Η ονομασία διασώζεται και σήμερα 500 μέτρα από το χωριό Καλλιθέα, πρώην Ζάχα, πρωτεύουσα της επαρχίας Φαναρίου επί Τουρκοκρατίας.

Άγνωστο πότε πρωτοκατοικήθηκε, στην Ενετική απογραφή του 1689 αναφέρεται μαζί με το γειτονικό Καρά Ζεστέρι ότι είχαν 32 κατοίκους (Cara Zesteri e Cutruli). Η τοπική παράδοση αναφέρει ότι κατά την Β΄ Τουρκοκρατία στο Κουτρούλη γινόταν γάμος όπου έγιναν επεισόδια μεταξύ Ελλήνων και Οθωμανών. Οι Οθωμανοί για εκδίκηση τις επόμενες ημέρες επιτέθηκαν στο χωριό το κατέστρεψαν και το έκαψαν, από τότε δεν ξαναφέρεται ποτέ ξανά. Η παράδοση συνεχίζει ότι από αυτό το περιστατικό έμειναν οι παροιμίες "Του Κουτρούλη ο γάμος" και "του Κουτρούλη το πανηγύρι". Στην Μεθώνη επικρατεί σήμερα άλλη παράδοση για τις παροιμίες αλλά την περίοδο της Β΄ενετοκρατίας η περιοχή της Ολυμπίας όπου και το Κουτρούλη ανήκε στην επαρχία της Μεθώνης. Σήμερα στην Αλιφείρα γίνεται αναπαράσταση του γάμου.

## Πηγές
* Συλλογικό έργο, *Ολυμπιακά Χρονικά*, τόμος Γ΄, Έκδοσις συλλόγου Ολυμπίων, Αθήναι 1972. (σελ. 51-52 κεφάλαιο υπό τον Γ.Ν. Δημητρακόπουλο)

Κατηγορία:Εγκαταλελειμμένα χωριά της περιφερειακής ενότητας Ηλείας
Ολυμπιόδωρος ο Νεότερος

Ο **Ολυμπιόδωρος ο Νεότερος** (ή *Ὀλυμπιόδωρος ὁ Φιλόσοφος*) (495-570 μ.Χ.) ήταν νεοπλατωνικός φιλόσοφος, αστρολόγος και διδάσκαλος που έζησε στα πρώτα χρόνια της Βυζαντινής Αυτοκρατορίας, λίγο μετά από την απόφαση του Ιουστινιανού (529 μ.Χ.) να κλείσει την Ακαδημία του Πλάτωνα στην Αθήνα και άλλες φιλοσοφικές σχολές.

## Ζωή
Ο Ολυμπιόδωρος ήταν μαθητής του Αμμώνιου του Ερμεία στη φιλοσοφική σχολή της Αλεξάνδρειας, τον οποίο και διαδέχτηκε στην ηγεσία της σχολής μετά το θάνατο του Αμμώνιου το 520. 

## Έργο
Ανάμεσα στα σωζόμενα έργα του Ολυμπιόδωρου είναι μια βιογραφία του Πλάτωνα, σχόλια σε διαλόγους του Πλάτωνα και του Αριστοτέλη, καθώς και μια εισαγωγή στην αριστοτελική φιλοσοφία. Από τον Ολυμπιόδωρο επίσης αντλούμε πληροφορίες για το έργο του νεοπλατωνικού Ιάμβλιχου. Τα σωζόμενα έργα του είναι:
* Εἰς τὰ προλεγόμενα τῆς Λογικῆς
* Σχόλια εἰς τὰς Ἀριστοτέλους Κατηγορίας
* Εἰς τὸ πρῶτον τῶν Μετεωρολογικῶν Ἀριστοτέλους σχόλια
* Σχόλια εἰς τὸν Πλάτωνος Ἀλκιβιάδην
* Σχόλια σὺν θεῷ εἰς τὸν Γοργίαν
* Σχόλια εἰς τὸν Πλάτωνος Φαίδωνα
* Σχόλια εἰς τὸ Ἀριστοτέλους Περὶ Ἑρμηνείας
* Βίος Πλάτωνος

Κατηγορία:Νεοπλατωνικοί φιλόσοφοι
Κατηγορία:Βυζαντινοί φιλόσοφοι
Κατηγορία:Ρωμαίοι φιλόσοφοι
Κατηγορία:Βυζαντινοί αστρολόγοι
Κατηγορία:Βυζαντινοί του 6ου αιώνα
Emsisoft Anti-Malware

Το **Emsisoft Anti-Malware** (πρώην a-squared Anti-Malware) είναι μια σουίτα προστασίας AntiVirus και AntiSpyware της εταιρίας *Emsisoft GmbH*, η οποία εδρεύει στην Αυστρία. Το πρόγραμμα χρησιμοποιεί τρία διαφορετικά στρώματα προστασίας: 
* Διπύρηνος Σαρωτής (BitDefender και Emsisoft Anti-Malware) με πάνω από 10 εκατομμύρια υπογραφές.(Ιούλιος 2013). Η βάση δεδομένων υπογραφών ενημερώνεται κάθε ώρα. 
* Ανάλυση Συμπεριφοράς που έχει αναπτυχθεί από το 2005 και είναι σε θέση να ανιχνεύουν άγνωστες "zero-day" επιθέσεις χωρίς υπογραφές. 
* Προστασία περιήγησης στο Διαδίκτυο που μπλοκάρει κακόβουλα λογισμικά και ιστοτόπους όταν προσπαθούν να έχουν πρόσβαση στον υπολογιστή σας. 
Πρόσφατα αποτελέσματα δοκιμών δείχνουν ότι το ποσοστό ανίχνευσης εναντίον τόσο των παλαιών όσο και των νέων άγνωστων malware είναι εξαιρετικό. Ειδικά μια μελέτη από την ειδικό ασφαλείας *Imperva* έχει διαπιστώσει ότι τα περισσότερα προγράμματα ασφαλείας δεν προσφέρουν επαρκή προστασία από νέες επιθέσεις, οι εταιρίες Emsisoft και Avast είναι οι εξαιρέσεις (PCmag.com).

## Εξωτερικοί Σύνδεσμοι
* Emsisoft τελευταία τεστ, συγκρίσεις και βραβεία 
* Κεντρική Σελίδα του Emsisoft Anti-Malware
* 
* 
* 
* Το Emsisoft Anti-Malware πετυχαίνει 100% επιτυχία σάρωσης για το πρώτο εξάμηνο του 2013 του MRG Effitas σε δοκιμές προστασίας σε πραγματικό χρόνο 
* ''''*[http://www.anti-malware-reviews.com/2013/07/15/emsisoft-anti-malware-vb100-june2013/ Emsisoft Anti-Malware παίρνει βραβείο στο VB100 Ιουνίου 2013] *

Κατηγορία:Λογισμικό προστασίας από ιούς
Αρτίτσα Ηλείας

Η **Αρτίτσα** ήταν παλιό χωριό της Ηλείας κατεστραμμένο κι εγκαταλελειμμένο σήμερα. Η Αρτίτσα  βρισκόταν στα νότια της Ηλείας στη περιοχή της πρώην επαρχίας Ολυμπίας και πιστεύεται κοντά στο Φανάρι. 

Άγνωστο πότε πρωτοκατοικήθηκε, αναφέρεται στην Ενετική απογραφή του 1689 με 67 κατοίκους και την ονομασία "Artizza". Κατά τον ιστοριοδίφη Π. Κωνσταντόπουλο η θέση του ταυτίζεται με ερείπια οικισμού ανάμεσα στα σημερινά χωριά Αλιφείρα και Φανάρι. Στην βιβλιοθήκη της Ανδρίτσαινας έχει ανευρεθεί έγγραφο που το τοποθετεί σε θέση χαμηλότερη από το Φανάρι και κοντά στην προαναφερόμενη θέση. 

## Πηγές
* Συλλογικό έργο, *Ολυμπιακά Χρονικά*, τόμος Γ΄, Έκδοσις συλλόγου Ολυμπίων, Αθήναι 1972. (σελίδα 50, κεφάλαιο υπό τον Γ.Ν. Δημητρακόπουλο)

Κατηγορία:Εγκαταλελειμμένα χωριά της περιφερειακής ενότητας Ηλείας
Ολυμπιόδωρος ο αλχημιστής

Ο **Ολυμπιόδωρος ο αλχημιστής** ήταν αλχημιστής συγγραφέας του 4ου μ.Χ. αιώνα.

## Έργο
Σώζονται τα έργα του:
**Εἰς τὸ κατ’ ἐνέργειαν [[Ζώσιμος ο Πανοπολίτης|Ζωσίμου]], ὅσα ἀπὸ Ἑρμοῦ καὶ τῶν φιλοσόφων ἦσαν εἰρημένα*
**Περί τῆς ἱερᾶς τέχνης τῆς φιλοσοφικῆς λίθου* (de arte sacra lapidis philosophorum)

## Παραπομπές


## Βιβλιογραφία
*H Αλχημεία στο Βυζάντιο από τον 10ο αιώνα έως το 1204, Περιοδικό Αρχαιολογία, 108, Ιούλιος 2011, σελ. 10-11
*Viano, Cristina. “Olympiodore l’alchimiste et les Présocratiques. Une doxographie de l’unité (De arte Sacra, § 18–27)” (“Olympiodorus the Alchemist and the Pre-Socratics. A Doxography of Unity, De arte Sacra, § 18–27”) in Alchimie: Art, Histoire et Mythes (Alchemy: Art, History and Myths), edited by Didier Kahn and Sylvain Matton, pp. 95–150. Paris: Société d’étude de l’histoire de l’alchimie., Colloque international, 1995.
*Letrouit, Jean. “Datation d’Olympiodore l’Alchimiste” [Dating of Olympiodorus the Alchemist]. Emerita 58 (1990): 289–292

Κατηγορία:Αλχημιστές
Βουλευτικές εκλογές 2006 στην Αγία Λουκία

μικρογραφία|Ο νέος πρωθυπουργός της Αγίας Λουκίας Τζον Κόμπτον στις γενικές εκλογές του 2006
Οι **γενικές εκλογές του 2006 στην [[Αγία Λουκία (χώρα)|Αγία Λουκία]]**  διεξήχθησαν στις 11 Δεκεμβρίου 2006. Στις εκλογές αναμετρήθηκαν τα δύο παραδοσιακά κόμματα εξουσίας στη χώρα, το Εργατικό Κόμμα Αγίας Λουκίας (SLP) και το Ενωμένο Κόμμα Εργατών (UWP), με το δεύτερο να κερδίζει τη νίκη με 8 έδρες. Νέος πρωθυπουργός ανέλαβε ο αρχηγός του κόμματος, Τζον Κόμπτον.

## Εκλογές 2006
**Αποτελέσματα γενικών εκλογών 11 Δεκεμβρίου 2006** 

## Παραπομπές


2006
Αγια Λουκια
119 (αριθμός)

Το **119** (εκατόν δεκα εννέα) είναι ο φυσικός αριθμός που βρίσκεται μετά από το 118 και πριν από το 120. Είναι ένας περιττός αριθμός, αφού δε διαιρείται με το 2, στο σύνολο των φυσικών αριθμών. Ο αριθμός 119 συμβολίζεται ως **CXIX** στο ρωμαϊκό σύστημα αρίθμησης και ως ΡΙΘ΄ ή **ριθ΄** στο ελληνικό σύστημα αρίθμησης.

## Στα μαθηματικά
* Το 119 είναι ένας σύνθετος αριθμός, αφού οι φυσικοί διαιρέτες του είναι 1, 7, 17 και 119, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 120.
* Το ανάπτυγμα πρώτων παραγόντων του 119 είναι 119 = 7 · 17.
* Το 119 είναι ημιπρώτος αριθμός, διότι αποτελεί γινόμενο δύο πρώτων αριθμών (7 · 17).
* Το 119 είναι το άθροισμα πέντε διαδοχικών πρώτων αριθμών: 17 + 19 + 23 + 29 + 31.
* Το 119 είναι αριθμός Περέν. Ο προηγούμενος (ο αμέσως μικρότερος) αριθμός Περέν είναι ο 90 και ο επόμενος ο 158.

### Οι βασικές πράξεις του 119
*Οι τετραγωνικές ρίζες του 119 είναι κατά προσέγγιση οι δύο άρρητοι αριθμοί ±10,908712114635714411502154487373
* \mathrm{119! =  \prod_{i=1}^{119} i \simeq 5,574585761207605881323431711742 \cdot 10^{196}} 
* \mathrm{ {}^2119 = 119 \uparrow\uparrow 2 = 119^{119} \simeq 9,7743616924752409570659688583626 \cdot 10^{246}} 

## Στις επιστήμες, την τεχνολογία και την ιστορία
* Ο ατομικός αριθμός 119 αντιστοιχεί στο υποθετικό στοιχείο ουνουνέννιο.
* Στους ηλεκτρονικούς υπολογιστές, το 119 είναι ο default αριθμός της πύλης για μη κρυπτογραφημένες συνδέσεις NNTP.
* Σε ορισμένες χώρες ο 119 είναι ένας τηλεφωνικός αριθμός έκτακτης ανάγκης. Στη Γαλλία ειδικότερα είναι για αναφορές παιδιών ή εφήβων που κινδυνεύουν, ενώ στο Αφγανιστάν ανήκει στην αστυνομία και στο Υπουργείο Εσωτερικών.
* Ο «Κατάλογος των 119» είναι ένας κατάλογος εξαφανισθέντων ανθρώπων μετά το πραξικόπημα κατά του Σαλβαδόρ Αλιέντε στη Χιλή το 1973. Ο στρατός και οι μυστικές υπηρεσίες συνέταξαν μία λίστα με 119 ανθρώπους που υποτίθεται ότι είχαν εξορισθεί σε γειτονικές χώρες (Αργεντινή, Περού και Βολιβία), αλλά στην πραγματικότητα ποτέ δεν έφυγαν από τη Χιλή: απάχθηκαν και αργότερα δολοφονήθηκαν από το δικτατορικό καθεστώς (συγκεκριμένα από τη Dirección de Inteligencia Nacional, DINA).

## Αναφορές και παρατηρήσεις


## Εξωτερικοί σύνδεσμοι

Κατηγορία:Σύνθετοι αριθμοί
Έντμουντ Λόρενς

Ο **Σερ Έντμουντ Λόρενς** (Sir Edmund Wickham Lawrence, GCMG, OBE (14 Φεβρουαρίου 1932 - 7 Σεπτεμβρίου 2025) ήταν οικονομολόγος και υπηρέτησε ως Γενικός Κυβερνήτης του Αγίου Χριστόφορου και Νέβις. Ανέλαβε καθήκοντα, ως ο 3ος στη σειρά Γενικός Κυβερνήτης, στις 2 Ιανουαρίου 2013. Έπειτα από την αλλαγή της κυβέρνησης, αναγκάστηκε να παραιτηθεί από το αξίωμά του, στις 19 Μαΐου 2015. Υπηρεσιακά ανέλαβε στη θέση του ο Σάμιουελ Γουέιμαουθ Τάπλεϊ Σίτον.

Είναι ο ιδρυτής και ο διευθυντής της Εθνικής Τράπεζας του Αγίου Χριστόφορου-Νέβις-Ανγκουίλας (St Kitts-Nevis-Anguilla National Bank).

## Καριέρα προτού γίνει Γενικός Κυβερνήτης
Ο Λόρενς δίδαξε σε σχολεία πρωτοβάθμιας εκπαίδευσης στο νησί ανάμεσα στο 1951 και 1954. Αποφοίτησε από το Πανεπιστήμιο του Λονδίνου το 1966 με πτυχίο στις Οικονομικές Επιστήμες. Εν συνεχεία δίδαξε στο Κολέγιο Ουόλμπρουκ (Walbrook College) από το 1967 ως το 1969. Επέστρεψε στην Καραϊβική, όπου ανέπτυξε καριέρα στον τραπεζικό και επιχειρηματικό τομέα.

Το 1970 ο Σερ Έντμουντ ίδρυσε την Εθνική Τράπεζα του Αγίου Χριστόφορου-Νέβις-Ανγκουίλας ΕΠΕ (SKNANB), η οποία έγινε η μεγαλύτερη τράπεζα αυτοχθόνων στην Καραϊβική. Ίδρυσε επίσης και άλλα τραπεζικά ιδρύματα, όπως την Εθνική Τράπεζα  *National Bank Trust Company* (NBTC) το 1972, την ασφαλιστική εταιρεία *National Caribbean Insurance Company* (NCIC) το 1973 και την Εταιρεία Ενυπόθηκων Δανείων και Επενδύσεων (St. Kitts and Nevis Morgtage and Investment Company) το 2001.

Είναι ιδρυτικό μέλος της Διοικούσας Επιτροπής των επικεφαλής Εμπορικών Τραπεζών από αυτόχθονες (*Standing Committee of Chief Executives of Indigenous Commercial Banks*, σημερινή *Ένωση Τραπεζών της Καραϊβικής* (Caribbean Association of Banks) που υπάγεται στην CARICOM. Σήμερα συνεχίζει να είναι μέλος σε μη κερδοσκοπικούς οργανισμούς.

## Τιμές
Το 2010 διορίστηκε από τη βασίλισσα Ελισάβετ Β΄ Ιππότης του Τάγματος του Αγίου Μιχαήλ και του Αγίου Γεωργίου, σε αναγνώριση των υπηρεσιών του στον τραπεζικό και στον οικονομικό τομέα.

## Προσωπική ζωή
Ήταν Μεθοδιστής στο θρήσκευμα και παντρεμένος με τη Λαίδη Χάλντα (Hulda). Άφησε 6 παιδιά.

Απεβίωσε σε ηλικία 93 ετών στις 7 Σεπτεμβρίου 2025.

## Παραπομπές


Κατηγορία:Γενικοί Κυβερνήτες του Αγίου Χριστόφορου και Νέβις
Βουλευτικές εκλογές 2008 στον Άγιο Μαρίνο

Στον Άγιο Μαρίνο διεξήχθησαν **πρόωρες γενικές εκλογές** στις  9 Νοεμβρίου 2008. Οι εκλογές προκηρύχθηκαν μετά την κατάρρευση της κεντροαριστερής κυβέρνησης, που είχε κερδίσει τις προηγούμενες εκλογές, το 2006.

Τον Ιούνιο του 2008, εξαιτίας διαφωνιών στους κόλπους των εταίρων του κυβερνητικού συνασπισμού- που συναποτελούσαν το Κόμμα των Σοσιαλιστών και Δημοκρατών (PSD), η Λαϊκή Συμμαχία (AP) και η Ενωμένη Αριστερά (SU- αποχώρησε από το συνασπισμό το κόμμα της Λαϊκής Συμμαχίας, με αποτέλεσμα την πτώση της κυβέρνησης. Το PSD αποπειράθηκε να σχηματίσει κυβέρνηση συνασπισμού με ισχνή πλειοψηφία με τη SU και το κόμμα Σανμαρινέζοι για την Ελευθερία (SpL), όμως 2 διαφωνούντα κόμματα του PSD έφυγαν από το κόμμα αυτό και σχημάτισαν το Arengo και Ελευθερία (AL), με αποτέλεσμα ο συνασπισμός να χάσει την πλειοψηφία του στο Κοινοβούλιο.

Ο νέος εκλογικός νόμος που εγκρίθηκε νωρίτερα το 2008 εισήγαγε αρκετές αλλαγές, όπως το απαιτούμενο ποσοστό του 3,5% για την είσοδο στη Βουλή και μία πριμοδότηση για τον συνασπισμό που θα κέρδιζε τις εκλογές, αντίστοιχα με το εκλογικό σύστημα των ιταλικών πόλεων.

Στις εκλογές αναμετρήθηκαν δύο μεγάλοι συνασπισμοί: το Σύμφωνο για τον Άγιο Μαρίνο (κεντροδεξιός) και οι Μεταρρυθμίσεις και Ελευθερία (κεντροαριστερός).

## Συνασπισμοί και κόμματα
### Σύμφωνο για τον Άγιο Μαρίνο

*Χριστιανοδημοκρατικό Κόμμα του Αγίου Μαρίνου (*Partito Democratico Cristiano Sammarinese*)
**Χριστιανοδημοκρατικό Κόμμα του Αγίου Μαρίνου (*Partito Democratico Cristiano Sammarinese*)
**Λαοφιλείς της Ευρώπης για τον Άγιο Μαρίνο  (*Europopolari per San Marino*)
**Arengo και Ελευθερία (*Arengo e Libertà*)
*Λαϊκή Συμμαχία (*Alleanza Popolare*)
*Λίστα Ελευθερίας (*Lista della Libertà*)
**Νέο Σοσιαλιστικό Κόμμα (*Nuovo Partito Socialista*)
**Εμείς οι Σανμαρινέζοι (*Noi Sammarinesi*)
*Ένωση Μετριοπαθών του Αγίου Μαρίνου (*Unione Sammarinese dei Moderati*)
**Λαϊκοί του Αγίου Μαρίνου (*Popolari Sammarinesi*)
**Σανμαρινέζικη Εθνική Συμμαχία (*Alleanza Nazionale Sammarinese*)

### Μεταρρυθμίσεις και Ελευθερία

*Κόμμα των Σοσιαλιστών και Δημοκρατών (*Partito dei Socialisti e dei Democratici*)
**Κόμμα των Σοσιαλιστών και Δημοκρατών (*Partito dei Socialisti e dei Democratici*)
**Σανμαρινέζοι για την Ελευθερία  (*Sammarinesi per la Libertà*)
* Ενωμένη Αριστερά (*Sinistra Unita*)
**Σανμαρινέζικη Κομουνιστική Επανίδρυση  (*Rifondazione Comunista Sammarinese*)
**Κόμμα Αριστεράς- Zona Franca (*Partito della Sinistra*)
*Δημοκράτες του Κέντρου (*Democratici di Centro*)

## Αποτελέσματα

## Παραπομπές


2008
Αγιος Μαρινος
Άνοιγμα Λοπέζ

Το **Άνοιγμα Λοπέζ** (*Lopez Opening*) ή **Επίθεση Μακλιόντ** (*MacLeod Attack*) είναι ένα σκακιστικό άνοιγμα που αρχίζει με τις ακόλουθες χαρακτηριστικές κινήσεις (σε αλγεβρική σκακιστική γραφή):
:1. ε4 ε5
:2. γ3 

Η δεύτερη κίνηση του Λευκού προετοιμάζει την προώθηση του πιονιού στο δ4, εγκαθιστώντας ένα ισχυρό κέντρο. Η παρτίδα μπορεί να μετατραπεί σε άλλα ανοίγματα, με πιθανότερα το Άνοιγμα Πονζιάνι (*Ponziani Opening*) ή το Γκαμπί του Γκόρινγκ (*Göring Gambit*), ή ακόμη και τη Σκωτική παρτίδα (*Scotch Game*). Ωστόσο, ο Έρικ Σίλλερ (*Eric Schiller*) δήλωσε ότι:

## Παραπομπές


Κατηγορία:Σκακιστικά ανοίγματα
Εθνική Λετονίας (ποδόσφαιρο ανδρών)

Η **εθνική ομάδα ποδοσφαίρου της Λετονίας**, εκπροσωπεί τη Λετονία στις διεθνείς διοργανώσεις ποδοσφαίρου και ελέγχεται από τη Λετονική Ποδοσφαιρική Ομοσπονδία (LFF).

## Ιστορία
Η Λετονία, δεν έχει καταφέρει ποτέ να συμμετέχει σε τελική φάση ενός Παγκοσμίου Κυπέλλου. Όσον αφορά το Ευρωπαϊκό πρωτάθλημα ποδοσφαίρου, έχει κερδίσει την πρόκριση σε τελική φάση μόνο το 2004, όπου δεν κατάφερε να συνεχίσει από τη φάση των ομίλων, παίρνοντας μόλις μια ισοπαλία σε τρεις αγώνες.

## Έδρα
Το γήπεδο που χρησιμοποιεί ως έδρα της, η εθνική Λετονίας, είναι το Στάδιο Σκόντο, που βρίσκεται στην πρωτεύουσα της χώρας, τη Ρίγα και ανήκει στη Σκόντο Ρίγα ΦΚ. Από τότε που εκείνο άνοιξε, όλα τα παιχνίδια της χώρας, διεξάγονται εκεί.

## Στατιστικά
Η καλύτερη θέση που έχει καταλάβει στη βαθμολογία της FIFA, είναι η 45η τον Νοέμβριο του 2009, ενώ η χειρότερη είναι η 119η τον Ιούνιο του 2013. Πρώτος ποδοσφαιριστής σε συμμετοχές είναι ο Βιτάλιις Αστάφγεβς με 167 εμφανίσεις, ενώ πρώτος σκόρερ όλων των εποχών είναι ο Μάρις Βερπακόφσκις με 29 γκολ.

## Εξωτερικοί σύνδεσμοι

* Επίσημη Ιστοσελίδα Ομοσπονδίας

Κατηγορία:Εθνική Λετονίας (ποδόσφαιρο)
Αντρέας Λάζνικ

Ο **Αντρέας Λάζνικ** (*Andreas Lasnik*) (γεν. 09 Νοεμβρίου 1983) είναι Αυστριακός ποδοσφαιριστής που αγωνίζεται στη μεσαία γραμμή. Έχει αγωνιστεί στο αυστριακό, γερμανικό και ολλανδικό πρωτάθλημα. Τον Ιούλιο του 2013 υπέγραψε συμβόλαιο συνεργασίας με τον Πανιώνιο, που αγωνίζεται στην Α' Εθνική.

## Βιογραφικό

Γεννήθηκε το 1983 στο Voitsberg στην επαρχία της Στυρίας της Αυστρίας. Ξεκίνησε το ποδόσφαιρο στην ποδοσφαιρική ακαδημία FK Lankowitz και έγινε επαγγελματίας το 2001 στην ASK Köflach. Στη συνέχεια, ως το 2008, έπαιξε στην Α΄ κατηγορία του πρωταθλήματος με τις ομάδες Ριντ και Αούστρια Βιέννης, με την οποία κατέκτησε το πρωτάθλημα (2006) και δύο φορές το κύπελλο Αυστρίας (2006, 2007). Με την Αούστρια αγωνίστηκε στις ευρωπαϊκές διοργανώσεις της UEFA. Την περίοδο αυτή κλήθηκε και αγωνίστηκε μια φορά με την εθνική Αυστρίας, σε φιλικό αγώνα εναντίον της Αγγλίας τον Οκτώβριο του 2005.

Ακολούθως έπαιξε δύο σεζόν στην γερμανική Αλεμάνια Άαχεν και τρεις σεζόν στην Ολλάνδια, στις Βίλεμ Τίλμπουργκ και ΝΑΚ Μπρέντα. Το 2013 υπέγραψε συμβόλαιο ενός έτους στον Πανιώνιο, με τον οποίο είχε βρεθεί αντίπαλος το 2007 στους ομίλους του Κυπέλλου ΟΥΕΦΑ. 

## Καριέρα

## Τίτλοι-διακρίσεις
* Πρωτάθλημα Αυστρίας: 2006.
* Κύπελλο Αυστρίας: 2006, 2007.
## Εξωτερικοί σύνδεσμοι
* Προσωπική ιστοσελίδα

## Παραπομπές


Κατηγορία:Ποδοσφαιριστές Πανιωνίου
Κατηγορία:Αυστριακοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές ΝΑΚ Μπρέντα
Κατηγορία:Ποδοσφαιριστές Βίλεμ ΙΙ
Κατηγορία:Ποδοσφαιριστές Αούστρια Βιέννης
Κατηγορία:Ποδοσφαιριστές Εθνικής Αυστρίας
Κατηγορία:Ποδοσφαιριστές ΣΦ Ριντ
Κατηγορία:Ποδοσφαιριστές Αλεμάνια Άαχεν
Αιγυπτιακή Μάου

Η **Αιγυπτιακή Μάου** είναι φυλή εξημερωμένης γάτας με καταγωγή τόσο από την Αίγυπτο όσο και από την Ιταλία. Θεωρείται άμεσος απόγονος της εξημερωμένης αφρικανικής αγριόγατας, που εξημερώθηκε από τους Αιγυπτίους κατά την αρχαιότητα, καθώς παρουσιάζει αρκετή ομοιότητα με τις γάτες που απεικονίζονται στις αρχαίες αιγυπτιακές τοιχογραφίες. Λαμβάνοντας υπόψιν αυτή τη θεωρία, τότε η αιγυπτιακή Μάου θα μπορούσε να θεωρείται η αρχαιότερη εξημερωμένη φυλή γάτας σε όλον τον κόσμο. Εξάλλου, στα αρχαία Αιγυπτιακά, η λέξη «μάου» σήμαινε «γάτα».

## Ιστορία
Η Αιγυπτιακή Μάου δημιουργήθηκε το 1956 από την Ναταλί Τρουμπεσκόι, η οποία μετέφερε αδέσποτες γάτες από το Κάιρο στην Ιταλία, όπου και τις ζευγάρωσε με τις ντόπιες οικόσιτες γάτες, καταφέρνοντας έτσι να διασώσει την φυλή από τον αφανισμό, στα όρια του οποίου έφτασε κατά την διάρκεια του Δευτέρου Παγκοσμίου Πολέμου. Μάλιστα, το 1977 αναγνωρίστηκε από τον Όμιλο Φίλων Γάτας (CFA στα αγγλικά), για να ακολουθήσει τρία χρόνια αργότερα η αναγνώριση από τον Διεθνή Όμιλο Φίλων Γάτας (TICA στα αγγλικά).

## Η προσωπικότητα της Μάου

Οι Αιγυπτιακές Μάου είναι ευγενικές και συγκροτημένες. Αγαπούν τους ανθρώπους της οικογένειάς τους και επιζητούν την προσοχή. Μάλιστα, διαλέγουν το δικό τους «ξεχωριστό πρόσωπο». Παρ' όλα αυτά, τείνουν να είναι επιφυλακτικές με τους ξένους. Ακόμη, στην «επικράτειά» τους μπορεί να είναι υπερβολικά εξωστρεφής, χωρίς ίχνος φόβου αλλά με αρκετή περιέργεια.

Τέλος, οι Αιγυπτιακές Μάου είναι δραστήριες και αρκετά έξυπνες. Ακόμη, είναι ιδιαίτερα κοινωνικές και επικοινωνούν είτε με ευγένια είτε με ενθουσιασμό και συνήθως αποτελούν αναπόσπαστα μέλη της κάθε οικογένειας. Παρ' όλα αυτά, είναι ιδιαίτερα ζωηρές και έχουν την δική τους άποψη σχετικά με το ποιος θα τις χειρίζεται και πότε.

## Σωματική διάπλαση

Το σώμα των Μάου είναι μεσαίου μεγάθους αλλά αρκετά μυώδες και αθλητικό, τα πίσω πόδια της είναι λίγο πιο μακριά από τα μπροστινά, γεγονός που προσδίδει επιπλέον ταχύτητα. Το τρίχωμα της είναι πυκνό και γυαλιστερό, ενώ οι αποχρώσεις του είναι ασημί, χάλκινο και γκρίζο. Επιπλέον, τα μάτια της είναι αρκετά μεγάλα και εκφραστικά, ενώ τα αυτιά της είναι μεσαία είτε αρκετά μεγάλα. Παρ' όλα αυτά, υπάρχει αρκετό κενό ανάμεσά τους.

## Η υγεία των Αιγυπτιακών Μάου

Λόγω της παλαιότητάς της, η φυλή έχει αναπτύξει αρκετά αντισώματα που της επιτρέπουν να είναι υγιείς στα περισσότερα χρόνια της ζωής της. Παρ' όλα αυτά, είναι αρκετά επιρρεπής στην παχυσαρκία. Ακόμη, μεταξύ τεσσάρων και έξι μηνών ενδέχεται να παρουσιάσει πρόβλημα στην στοματική κοιλότητα λόγω συνύπαρξης των νεογιλών και των μόνιμων δοντιών. Τέλος, η περίοδος κύησης διαρκεί περισσότερο από των υπόλοιπων αιλουροειδών (60 - 70 ημέρες).

## Παραπομπές


## Πηγές

* Egyptian Mau: About This Breed 
*Αιγυπτιακή Μάου 
*Egyptian Mau Η Κλεοπάτρα της Αιγύπτου
*ΣΚΑΪ Βιβλίο: Γάτες Μάθε τα πάντα γι' αυτές Αιγυπτιακή Μάου (κεφ. 3, σελ. 118)
* Egyptian Mau

Κατηγορία:Φυλές γατών
Χάζεμ ελ Μπεμπλάουι

Ο **Χάζεμ Μπεμπλάουι** (حازم الببلاوي, Hazem Abdel Aziz Al Beblawi, γεννημένος το 1936) είναι Αιγύπτιος οικονομολόγος και πολιτικός. Υπηρέτησε για βραχύβια θητεία το 2011 ως αντιπρόεδρος της κυβέρνησης και υπουργός Οικονομικών. Μετά την ανατροπή του Μοχάμεντ Μόρσι σε πραξικόπημα τον Ιούλιο του 2013, διορίστηκε από τον μεταβατικό πρόεδρο Αντλί Μανσούρ ως προσωρινός πρωθυπουργός και υπηρέτησε στο αξίωμα ως την 1η Μαρτίου 2014.

## Πρώτα χρόνια και εκπαίδευση
Γεννημένος στο Κάιρο, ο Μπεμπλάουι σπούδασε νομικά στο πανεπιστήμιο της γενέτειράς του και αποφοίτησε το 1957. Απέκτησε μεταπτυχιακό τίτλο στα Οικονομικά από το Πανεπιστήμιο της Γκρενόμπλ το 1961 και είναι κάτοχος διδακτορικού (PhD) στα Οικονομικά, από το πανεπιστήμιο Πάνθεον-Σορβόνης το 1964.

## Καριέρα
Δίδαξε μαθήματα σχετικά με τις Οικονομικές Επιστήμες στο πανεπιστήμιο της Αλεξάνδρειας και εν συνεχεία σε άλλα πανεπιστήμια, ανάμεσα στο οποίο και εκείνο της Νότιας Καλιφόρνια, έως το 1980. Ήταν διευθυντής της Βιομηχανικής Τράπεζας του Κουβέιτ από το 1980 έως το 1983. Την περίοδο από το 1983 έως το 1995 ήταν πρόεδρος και εκτελεστικός διευθυντής της Εξαγωγικής Τράπεζας Ανάπτυξης της Αιγύπτου. Στη συνέχεια εργάστηκε ως εκτελεστικός γραμματέας στην Οικονομική και Κοινωνική Επιτροπή των Ηνωμένων Εθνών για τη Δυτική Ασία (ESCWA) από το 1995 έως το 2000. Συνακόλουθα ανέλαβε σύμβουλος του Αραβικού Νομισματικού Ταμείου από το 2001 έως το 2011. 

Έπειτα από την αιγυπτιακή επανάσταση του 2011, ο Μπεμπλάουι αποτέλεσε ιδρυτικό μέλος του Αιγυπτιακού Σοσιαλδημοκρατικού Κόμματος. Διορίστηκε αντιπρόεδρος της κυβέρνησης επί των Οικονομικών και, έπειτα από ανασχηματισμό, υπουργός Οικονομικών, στις 17 Ιουλίου 2011. Διαδέχθηκε στο αξίωμα αυτό το Σαμίρ Ραντουάν. Η κυβέρνηση ήταν τότε υπό την πρωθυπουργία του Εσάμ Σαράφ. Έπειτα από σχεδόν 4 μήνες θητείας, τον Οκτώβριο του 2011 ο Μπεμπλάουι παραιτήθηκε όταν σκοτώθηκαν από τις δυνάμεις ασφαλείας κάποιοι Κόπτες Χριστιανοί. Ωστόσο, η παραίτησή του δεν έγινε αποδεκτή από το κυβερνών στρατιωτικό συμβούλιο. Τον Δεκέμβριο του 2011 ο Μπεμπλάουι αντικαταστάθηκε από το Μομτάζ Σαΐντ στο αξίωμα του υπουργού Οικονομικών. 

Έπειτα από τη διεξαγωγή των προεδρικών εκλογών του 2012, ο Μπεμπλάουι ήταν ένας από τους υποψήφιους για την πρωθυπουργία, μαζί με τους Μοχάμεντ Ελ Μπαραντέι και Φαρούκ Ελ Οκντάχ. Στις 9 Ιουλίου 2013 ο Μπεμπλάουι διορίστηκε μεταβατικός πρωθυπουργός μετά το πραξικόπημα που ανέτρεψε τον πρόεδρο Μόρσι στις 3 Ιουλίου 2013. Έπειτα από τον διορισμό του έπαψε να είναι μέλος του Σοσιαλδημοκρατικού Κόμματος. Η κυβέρνησή του ορκίστηκε στις 16 Ιουλίου 2013.

Ο Μπεμπλάουι παραιτήθηκε από την πρωθυπουργία στις 24 Φεβρουαρίου 2014.

### Έργα
Ο Μπεμπλάουι είναι ο συγγραφέας πολλών βιβλίων για τις τράπεζες, τα οικονομικά, το διεθνές εμπόριο και την ανάπτυξη. Το 2012 κυκλοφόρησε το έργο του *Arba Shohour Fi Qafas Al Hokouma* (Τέσσερις Μήνες στο Κλουβί της Κυβέρνησης). Επίσης, γράφει άρθρα σε στήλη στην εφημερίδα *[[Al-Ahram|Al Ahram]]*.

### Βραβεία
Έχει τιμηθεί με τον τίτλο του Ιππότη της Λεγεώνας της Τιμής από τη Γαλλία και του *Grand Officier, Cedre de Liban* από τον Λίβανο.

## Παραπομπές


Κατηγορία:Αιγύπτιοι πολιτικοί
Κατηγορία:Οικονομολόγοι